**«Ավրորա» կինոթատրոն** (ռուս.՝ Кинотеа́тр «Авро́ра»), լայնաֆորմատ կինոթատրոն Կրասնոդարում։ Շենքը ճանաչվել է քաղաքային նշանակության ճարտարապետական հուշարձան։

Պատմություն
-----------

Կինոթատրոնի շենքը շահագործման է հանձնվել 1967 թվականի մայիսի 13-ին։ Նախագծի հեղինակն է Սոչիի «Հիպրոկոմուստրոյ» նախագծային ինստիտուտը, գլխավոր ճարտարապետը`Եվգենի Ալեքսանդրովիչ Սերդյուկովը։ Կինոթատրոնում առաջին ցուցադրությունը տեղի է ունեցել 1967 թվականի մայիսի 14-ին. ներկայացվել է «Ավրորայի համազարկ» ֆիլմը։

1981 թվականին շրջգործկոմի թիվ 540 որոշմամբ «Ավրորա» կինոթատրոնը ճանաչվել է ճարտարապետական հուշարձան։

2000-ական թվականներին կինոթատրոնը վերակառուցվել է, փոխարինվել է պրոյեկցիոն և ձայնային սարքավորումները, կատարվել են ներքին հարդարանքների վերանորոգում, փոխվել են դահլիճի նստարանները։

2009 թվականի նոյեմբերին մեծ դահլիճում տեղադրվել է թվային պրոյեկտոր, ինչը հնարավորություն տվեց ֆիլմերի ցուցադրումը 2D և 3D ձևաչափերով։

2010 թվականի սեպտեմբերին ամբողջովին վերակառուցվել է կինոթատրոնի փոքր դահլիճը։ Դահլիճի հարմարավետությունը բարելավելու համար նստարանների քանակը կրճատվել է։ Լիովին փոխարինվել են սարքավորումները. տեղադրվել է թվային պրոյեկտոր՝ ֆիլմերը «2D» և «3D» ձևաչափերով ցուցադրելու համար, տեղադրվել են նոր անատոմիական աթոռներ։

2015 թվականի հունվարի 29-ից կինոթատրոնը փակվել է վերականգնման համար, որը պետք է տևեր մինչև 2016 թվականի կեսեր, սակայն ֆինանսների բացակայության պատճառով վերանորոգումը ձգձգվում է։ Վերանորոգման ընթացքում վերականգնվել է կինոթատրոնի ճակատը և Ավրորայի քանդակը, որոնք միասին կազմում են մեկ ճարտարապետական համալիր, սակայն կինոթատրոնի ներքին հարդարանքները չեն իրականացվել։

Կառուցվածք
----------

Կա կարծիք, որ կինոթատրոնի ճարտարապետական լուծումը յուրահատուկ է եղել իր ժամանակի համար։ Շենքի քիվերը կառուցված են T-աձև գերաններից 140 սմ լայնությամբ և 83 մետր երկարությամբ։ Հարավային (ճակատը) և կողային մասերը պատրաստված են տարբեր չափերի ապակե պատուհաններից, իսկ հյուսիսային կողմում ներսարված է բարձր լարման ենթակայանը։ Շինության ճակատային մասի կողքին կան «շատրվաններ» և «Ավրորա» քանդակը, որը 1975 թվականին շրջգործկոմի թիվ 63 որոշմամբ ճանաչվել է արվեստի հուշարձան։

Կինոթատրոնն ունի երկու սրահ՝

* Մեծ՝ 1200 տեղ
* Փոքր՝ 80 տեղ

Պատկերասրահ
-----------

* «Ավրորա» կինոթատրոնը մինչև վերակառուցում«Ավրորա» կինոթատրոնը մինչև վերակառուցում
* Նոր Ալեքսանդրովյան բուլվարը և շատրվանը, որը բացվել է 2015 թվականինՆոր Ալեքսանդրովյան բուլվարը և շատրվանը, որը բացվել է 2015 թվականին
* ՇատրվաններՇատրվաններ
* Կրասնոդարի երկրամասի կազմավորման 78-րդ ամյակին նվիրված համերգի նախապատրաստական աշխատանքներԿրասնոդարի երկրամասի կազմավորման 78-րդ ամյակին նվիրված համերգի նախապատրաստական աշխատանքներ
* «Ավրորա» հուշարձանը մինչև վերակառուցումը«Ավրորա» հուշարձանը մինչև վերակառուցումը

Ծանոթագրություններ
------------------

1. ↑  "Кинотеатр «Аврора»". *otdih.nakubani.ru* (in ռուսերեն). Retrieved 2018 թ․ ապրիլի 14.
2. ↑  "Профиль на сайте краевого департамента культуры". Արխիվացված է the original 2008 թ․ հունիսի 10-ին. Retrieved 2018 թ․ ապրիլի 13.
3. ↑  В Краснодаре кинотеатр "Аврора" закроется на реконструкцию
4. ↑  "Власти Краснодара объяснили, почему кинотеатр «Аврора» до сих пор не ремонтируют". *Югополис* (in ռուսերեն). Retrieved 2018 թ․ ապրիլի 14.

Արտաքին հղումներ
----------------

* Аврора на фотографиях и открытках